als_Latn dik_Latn sag_Latn
UNESCO ka filluar procedurat që të fusë në listën e monumenteve të mbrojtura edhe dy lokacione të Kroacisë.
Një prej tyre është muri mbrojtës që rrethon qytetin e Zadrës. Ai ishte ndërtuar në periudhën mes shekujve 15 dhe 17 nga Venecia, e cila e kishte pushtuar këtë zonë që prej shekullit të 13-të, pasi gati e kishte shkatërruar qytetin me ndihmën e kryqëtarëve francezë.
Sot e asaj dite muri ende qëndron në pjesën e qytetit antik të Zadrës, si dhe në pjesën e limanit.
Muri në Zadar
Gjithashtu, UNESCO ka marrë në mbrojtje edhe kalanë e shekullit 16 të shën Nikollës, që gjendet në Ljuljevac, pranë qytetit të Sibenikut.
Kalaja në Sibenik
Me formën e saj interesante, kjo kala ishte ndërtuar gjithashtu nga venecianët, me qëllim që qyteti të mbrohej nga pushtuesit osmanë.
Të dy qytetet, Zadari dhe Sibeniku, janë shndërruar në qytete të famshme për turistët që vizitojnë detin kroat. Vetëm më 2016, gati një milion turistë kishin vizituar këto qytete.
Kroacia, shtet me 4.2 milionë banorë, tash numëron 10 monumente të vjetra në listën e UNESCO’s. /gazetametro.net
als_Latn als_Latn als_Latn als_Latn als_Latn als_Latn als_Latn als_Latn als_Latn